Den 15-årig dreng fra Skagen var på arbejde søndag aften til klokken 22. Herefter har ingen set eller hørt fra ham. Nordjyllands Politi søger efter drengen på Hulsigstien syd for Skagen med hundepatruljer. Her er drengens sygesikringsbevis fundet. - Han forlod sit fritidsjob klokken 22 i aftes og her til morgen får vi anmeldelsen fra forældrene, siger Poul Badsberg, vagtchef ved Nordjyllands Politi, der modtog anmeldelsen om den forsvundne dreng klokken 08:55. Den 15-årig dreng er 180 centimeter høj, almindelig af bygning og har kort blondt hår. Han er iført en sort jakke og har en hvid mountainbike med sig.

Opsummering:
En 15-årig dreng er forsvundet på en sti i Skagen. Han er ikke set siden klokken 22 søndag aften.